**Labklājības un sociālo jautājumu komitejas sēdes**

**PROTOKOLS Nr. 4**

Jelgavā

2025.gada 21.maijā

Sēde sasaukta plkst. 13:00

DARBA KĀRTĪBĀ:

1. **Par darba kārtību.**
2. **Par Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna aktualizēšanu.**
3. **Par atklāta konkursa nolikuma Jelgavas novada pašvaldības izpilddirektora amata pretendentu atlasei apstiprināšanu.**

Sēdi atklāj plkst. 13:00. Sēde ir atklāta.

Nodrošināta dalība sēdē videokonferences režīmā MS Teams.

Tiek veikts sēdes audioieraksts.

**Sēdi vada** – Labklājības un sociālo jautājumu komitejas priekšsēdētājs **Vidmants Rinkuns**

Sēdi protokolē: vec. lietvede Inta Skvirecka

**Sēdē piedalās**

- Labklājības un sociālo jautājumu komitejas locekļi:

Andris Ozoliņš - piedalās (MS Teams)

Emīls Dobrājs - nepiedalās

Gundars Liepa - piedalās (MS Teams)

Ilze Vītola - piedalās (MS Teams)

Juris Razživins - piedalās (MS Teams)

Uldis Ainārs - piedalās (MS Teams)

Vidmants Rinkuns - piedalās

Irina Dolgova - piedalās

Pēteris Veļeckis - piedalās (MS Teams)

-videokonferencei MS Teams pieslēgušies pašvaldības administrācijas darbinieki, nodaļu, iestāžu vadītāji un citi: Sandra Kalvāne, Edmunds Miķelsons, Dagnija Špele, Zinaīda Egle, Lelde Podniece-Jostmane, Silvija Zīberte, Kaspars Sniedzītis, Daiga Liepa, Daiga Rīgava, Eva Segliņa, Iveta Strēlniece, Jeļena Šokele, Viktorija Zāģere, Aļona Virviča-Jansone, Agrita Olehnoviča, Krista Ribakova, Maija Lasmane, Rūdolfs Knope, Laila Čima, Juta Kaziņa, Raitis Silamednis, Antra Akermane, Krista Tumova, Sandra Kravale, Marita Bubele, Elīna Lūsiņa.

1. **Par darba kārtību**

Sēdes vadītājs V.Rinkuns informē par darba kārtībā iekļautajiem jautājumiem, tā kā priekšlikumu, iebildumu nav, aicina pāriet pie to izskatīšanas.

Sēdes vadītājs V.Rinkuns aicina K.Tumovu ziņot:

1. **Par Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna aktualizēšanu**

ZIŅO:Stratēģiskās plānošanas nodaļas vadītāja K.Tumova iepazīstina ar lēmumprojektu par Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna aktualizēšanu. (lēmumprojekts pielikumā)

JAUTĀ: sēdes vadītājs V.Rinkuns, vai deputātiem ir jautājumi par lēmumprojektu?

Jautājumu nav.

PRIEKŠLIKUMS:

U.Ainārs – ***Par nepieciešamību precizēt Jelgavas novada investīciju plāna projektu, izslēdzot nereālos ierakstus.***

***Ņemot vērā investīciju plāna ir konstatēts, ka tajā iekļautais ieraksts par peldbaseinu, vannu, piršu un balneoloģijas centra izveidi Elejā ir uzskatāms par nereālu no vairākiem būtiskiem aspektiem:***

***1. Finansējuma apmērs un pieejamība***

***Provizoriskā projekta summa sasniedz 33 200 000 EUR, kas ir nesamērīgi liels ieguldījums, salīdzinot ar Jelgavas novada investīciju kapacitāti, pieejamajiem resursiem un līdzšinējo līdzfinansējuma pieredzi. Līdz šim nav identificēti konkrēti finansējuma avoti šāda mēroga projekta īstenošanai – ne valsts, ne ES fondu, ne arī privātā sektora līmenī.***

***2. Praktiskā realizējamība un pamatojums***

***Ņemot vērā Elejas pagasta esošo infrastruktūru, demogrāfisko profilu un pakalpojumu pieprasījumu, šāda mēroga komplekss (peldbaseini, vannas, pirtis, balneoloģija) nav ekonomiski pamatots un ilgtspējīgs.***

***Lēmums:***

***1. Precizēt Jelgavas novada investīciju plāna projektu, izslēdzot nesamērīgos ierakstus (no tā ierakstu par peldbaseinu, vannu, piršu un balneoloģijas centra izveidi Elejas pagastā) ņemot vērā tā nereālo dabu.***

ZIŅO: U.Ainārs

Balsošanas rezultāti par U.Aināra priekšlikumu:

**PAR – 4** (Andris Ozoliņš, Irina Dolgova, Pēteris Veļeckis, Uldis Ainārs);

**PRET – 2** (Gundars Liepa, Juris Razživins);

**ATTURAS – 2** (Ilze Vītola, Vidmants Rinkuns),

NOLEMJ: **noraidīt** U.Aināra priekšlikumu.

AICINA: sēdes vadītājs V.Rinkuns balsot par sagatavotā lēmumprojekta virzīšanu uz domes sēdi.

Balsošanas rezultāti:

**PAR – 6** (Gundars Liepa, Ilze Vītola, Irina Dolgova, Juris Razživins, Uldis Ainārs, Vidmants Rinkuns);

**PRET – 1** (Andris Ozoliņš);

**ATTURAS – 1** (Pēteris Veļeckis),

NOLEMJ: **atbalstīt** lēmumprojektu par Jelgavas valstspilsētas un Jelgavas novada attīstības programmas 2023.-2029.gadam Jelgavas novada investīciju plāna aktualizēšanu un virzīt to apstiprināšanai uz domes sēdi.

Sēdes vadītāja I.Vītola aicina S.Kalvāni ziņot:

1. **Par atklāta konkursa nolikuma Jelgavas novada pašvaldības izpilddirektora amata pretendentu atlasei apstiprināšanu - ATLIKTS**

ZIŅO:Administratīvā departamenta vadītāja S.Kalvāne iepazīstina ar lēmumprojektu par atklāta konkursa nolikuma Jelgavas novada pašvaldības izpilddirektora amata pretendentu atlasei apstiprināšanu. (lēmumprojekts pielikumā)

JAUTĀ: sēdes vadītājs V.Rinkuns, vai deputātiem ir jautājumi par lēmumprojektu?

Jautājumu nav.

Par priekšlikumiem

JAUTĀ: I.Vītola

ATBILD: I.Dolgova

JAUTĀ: U.Ainārs

ATBILD: V.Rinkuns

JAUTĀ: V.Rinkuns

ATBILD: Z.Egle

1.PRIEKŠLIKUMS:

U.Ainārs – ***Izteikt lēmumprojektu sekojošā redakcijā:***

***Par Kaspara Sniedzīša iecelšanu izpilddirektora amatā***

***Pamatojoties uz Pašvaldību likuma 20. panta sesto daļu, kurā noteikts, ka, lai nodrošinātu labu pārvaldību, īpaši pašvaldības uzdevumu efektīvu izpildi un sabiedrības uzticību konkrētās pašvaldības darbam, kā arī veicinātu darbinieka kvalifikācijas izaugsmi, darbinieku, neizsludinot atklātu konkursu, var pārcelt jebkurā citā pašvaldības amatā atbilstoši viņa spējām un kvalifikācijai uz noteiktu vai nenoteiktu laiku tajā pašā vai citā iestādē, izvērtējot darbinieka viedokli, izsaku priekšlikumu iecelt Kasparu Sniedzīti pašvaldības izpilddirektora amatā.***

***Kaspars Sniedzītis ilgstoši ir pildījis pašvaldības izpilddirektora pienākumus, apliecinot gan profesionālas, gan organizatoriskas spējas. Viņš ir sniedzis būtiskus priekšlikumus pašvaldības budžeta krīzes pārvarēšanai un konsekventi strādājis pie tādiem risinājumiem, kas veicina ilgtermiņa stabilitāti pašvaldības darbībā.***

***Ņemot vērā Kaspara Sniedzīša uzkrāto pieredzi, kompetenci, izpratni par pašvaldības darbību un līdzšinējo ieguldījumu pārvaldības uzlabošanā, viņa pārcelšana uz izpilddirektora amatu ir lietderīga un pilnībā atbilst normatīvajā regulējumā noteiktajiem kritērijiem.***

***Šāda rīcība ne tikai veicinās pašvaldības stratēģisko mērķu sasniegšanu, bet arī stiprinās sabiedrības uzticību pašvaldības darbam, nodrošinot pārdomātu, konsekventu un profesionālu pārvaldību.***

***Jelgavas novada dome nolemj:***

1. ***Iecelt Kasparu Sniedzīti izpilddirektora amatā.***

ZIŅO: U.Ainārs

JAUTĀ: J.Razživins

ATBILD: K.Sniedzītis

DEBATES: A.Ozoliņš, J.Razživins, I.Vītola

GALAVĀRDS: U.Ainārs

KOMENTĀRS: Z.Egle

Balsošanas rezultāti par U.Aināra priekšlikumu:

**PAR – 2** (Andris Ozoliņš, Uldis Ainārs);

**PRET – nav**;

**ATTURAS – 6** (Gundars Liepa, Ilze Vītola, Irina Dolgova, Juris Razživins, Pēteris Veļeckis, Vidmants Rinkuns),

NOLEMJ: **noraidīt** U.Aināra priekšlikumu.

2.PRIEKŠLIKUMS:

I.Dolgova – ***Atlikt jautājuma skatīšanu.***

ZIŅO: I.Dolgova

Balsošanas rezultāti par I.Dolgovas priekšlikumu:

**PAR – 5** (Ilze Vītola, Irina Dolgova, Juris Razživins, Pēteris Veļeckis, Vidmants Rinkuns);

**PRET – nav**;

**ATTURAS – 3** (Andris Ozoliņš, Gundars Liepa, Uldis Ainārs),

NOLEMJ: **atbalstīt** I.Dolgovas priekšlikumu – atlikt jautājuma skatīšanu.

DEBATES: I.Vītola ar aicinājumu juridiskajai nodaļai līdz domes sēdei sagatavot skaidrojumu, kādā secībā iesniegtie priekšlikumi nododami balsošanai.

Sēdi slēdz plkst.13:30

*\*Detalizēts sēdes atspoguļojums pieejams audioierakstā.*

Sēdes vadītāja,

Labklājības un sociālo jautājumu komitejas priekšsēdētājs V.Rinkuns

Protokoliste I.Skvirecka

2025.gada 26.maijā

DOKUMENTS PARAKSTĪTS AR DROŠU ELEKTRONISKO PARAKSTU UN

SATUR LAIKA ZĪMOGU